DĖL UAB ,,ŠILALĖS AUTOBUSŲ PARKAS“ VIETINIO REGULIARAUS SUSISIEKIMO AUTOBUSŲ MARŠRUTŲ PAKEITIMO IR PANAIKINIMO

2019 m. rugsėjo 2 d. Nr. DĮV-697

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos kelių transporto kodekso 4 straipsnio 3 dalimi, Leidimų vežti keleivius reguliaraus susisiekimo kelių transporto maršrutais išdavimo taisyklėmis, patvirtintomis Lietuvos Respublikos susisiekimo ministro 2006 m. vasario 14 d. įsakymu Nr. 3-62 ,,Dėl Leidimų vežti keleivius reguliaraus susisiekimo kelių transporto maršrutais išdavimo taisyklių patvirtinimo“, Keleivių ir bagažo vežimo kelių transportu taisyklėmis, patvirtintomis Lietuvos Respublikos susisiekimo ministro 2011 m. balandžio 13 d. įsakymu Nr. 3-223 ,,Dėl Keleivių ir bagažo vežimo kelių transportu taisyklių patvirtinimo“, atsižvelgdamas į Šilalės rajono savivaldybės tarybos 2007 m. gruodžio 20 d. sprendimo Nr. T1-317 ,,Dėl Šilalės rajono keleivinio transporto ir moksleivių pavėžėjimo organizavimo komisijos sudarymo ir nuostatų tvirtinimo“ sudarytos Šilalės rajono keleivinio transporto ir moksleivių pavėžėjimo organizavimo komisijos siūlymus ir rekomendacijas (2019 m. rugpjūčio 28 d. protokolas Nr.2):

1. P a k e i č i u nuo 2019 m. rugsėjo 2 d. UAB ,,Šilalės autobusų parkas“ vietinio (priemiestinio) reguliaraus susisiekimo autobusų maršrutus:

1.1. Šilalė–Jūra–Žvingiai–Šilalė (leidimo Nr. 252, išvykimo laikas 6.30 val., mokyklų darbo dienomis) sutrumpinti maršruto trasą nevažiuojant į Vizdžiaugų k., pratęsiant maršruto trasą iki Tenenių k. ir išvykimo laiką pakeisti į 6.40 val.

1.2. Šilalė–Vaitimėnai–Šilalė (leidimo Nr. 256, išvykimo laikas 6.50 val., mokyklų darbo dienomis) pakeisti maršruto išvykimo laiką į 7.10 val.

1.3. Teneniai–Pašiaudis–Teneniai (leidimo Nr. 40, išvykimo laikas 7.00 val., mokyklų darbo dienomis) pratęsti maršruto trasą iki Pajūrio mstl., ir pakeisti išvykimo laiką į 6.50 val.

 2. P a n a i k i n u nuo 2019 m. rugsėjo 2 d. UAB ,,Šilalės autobusų parkas“ vietinio (priemiestinio) reguliaraus susisiekimo autobusų maršrutus:

2.1. Šilalė–Pajūris–Šilalė (leidimo Nr. 147, išvykimo laikas 6.50 val., mokyklų darbo dienomis).

2.2. Šilalė–Teneniai–Šilalė (leidimo Nr. 147, išvykimo laikas 15.00 val., mokyklų darbo dienomis).

2.3. Šilalė–Varsėdžiai–Šilalė (leidimo Nr. 30, išvykimo laikas 6.50 val. mokyklų darbo dienomis).

2.4. Upyna–Paežeris–Upyna (leidimo Nr. 293, išvykimo laikas 6.50 val. mokyklų darbo dienomis).

2.5. Upyna–Vytogala–Kliūkiai–Upyna (leidimo Nr. 294, išvykimo laikas 7.25 val. mokyklų darbo dienomis).

2.6. Upyna–Paežeris–Upyna (leidimo Nr. 301, išvykimo laikas 14.00 val. mokyklų darbo dienomis).

2.7. Laukuva–Gulbės–Stoniai–Laukuva (leidimo Nr. 177, išvykimo laikas 13.45 val. mokyklų darbo dienomis).

2.8. Laukuva–Padievytis–Stungaičiai–Laukuva (leidimo Nr. 178, išvykimo laikas 14.05 val. mokyklų darbo dienomis).

2.9. Šilalė–Biržų laukas (leidimo Nr. 257, išvykimo laikas 7.35 val., mokyklų darbo dienomis).

2.10. Pajūris–Teneniai–Pajūris (leidimo Nr. 143, išvykimo laikas 7.15 val., mokyklų darbo dienomis).

 3. Į g a l i o j u UAB ,,Šilalės autobusų parkas“ direktorių tvirtinti pakeistų maršrutų tvarkaraščius

 4. Į p a r e i g o j u UAB ,,Šilalės autobusų parkas“ direktorių apie maršrutų pakeitimus paskelbti informaciją teisės aktų nustatyta tvarka.

 5. P a v e d u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt).

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktorius Valdemaras Jasevičius